บอร์ด VGI เคาะขยายเวลาจัดสรรหุ้นเพิ่มทุน 428.06 ล้านหุ้นให้ “PP”
บอร์ด VGI เคาะขยายเวลาจัดสรรหุ้นเพิ่มทุน 428.06 ล้านหุ้นให้ “PP”
2 มิ.ย. 2563

บริษัท วีจีไอ จำกัด (มหาชน) หรือ VGI เปิดเผยว่า ที่ประชุมคณะกรรมการบริษัทมีมติอนุมัติให้เสนอต่อที่ประชุมผู้ถือหุ้นประจำปี 2563 เพื่อพิจารณาอนุมัติการขยายระยะเวลาการจัดสรรหุ้นสามัญเพิ่มทุนของบริษัท แบบมอบอำนาจทั่วไป (General Mandate) ตามที่ได้รับอนุมัติจากที่ประชุมสามัญผู้ถือหุ้นประจำปี 2562 เมื่อวันที่ 9 ก.ค.62 ที่ได้อนุมัติการเพิ่มทุนจดทะเบียนของบริษัท จากทุนจดทะเบียนเดิมจำนวน 1,036.95 ล้านบาท เป็นทุนจดทะเบียนจำนวน 1,079.75 ล้านบาท โดยการออกหุ้นสามัญเพิ่มทุนจำนวนไม่เกิน 428,058,285 หุ้น มูลค่าที่ตราไว้หุ้นละ 0.10 บาท เพื่อเสนอขายให้แก่บุคคลในวงจำกัด (Private Placement)
โดยการเพิ่มทุนในครั้งนี้ เพื่อให้บริษัทฯสามารถเข้าถึงแหล่งเงินทุนสำหรับใช้ในการดำเนินกิจการได้อย่างทันกาล โดยบริษัทมฯมีแผนที่จะใช้เงินทุนในส่วนเพิ่มที่ได้รับจากการเพิ่มทุนเพื่อเป็นเงินทุนหมุนเวียนในการดำเนินธุรกิจ เพื่อการชำระคืนหนี้เงินกู้ และ/หรือเพื่อการขยายการลงทุนของบริษัทฯและบริษัทย่อย